
Volt egyszer egy konyha

Kulcsszavak: konyha; pajta; vidék
Épített környezetünk befolyása a mindennapjainkra tagadhatatlan. Ennek mai formája a sok száz éves hagyományokon alapszik. Megőrzésük a globalizált modern épületek között elengedhetetlen. Erre tettem kísérletet egy ormánsági falu elhanyagolt pajtaépületére készített koncepciótervvel, illetve azt azt megelőző, néprajzi megközelítésű és a tervezés alapjául szolgáló kutatási munkával. Mai gondolkodással szinte fölfoghatatlan, mennyivel nagyobb hangsúlyt kaptak a múlt gazdasági épületei a lakóházhoz viszonyítva. A vagyont, a rangot a földi javak jelentették, ellentétben a mai kor fényűző luxustermékeivel, ideológiáival szemben. Ez a gondolatiság a telkeken épített tömegek egymáshoz mért viszonyával jól alátámasztható. Ezt a hierarchiát találtam meg Markóc falu alapítványi kézben lévő portáján is, és ehhez igazodva készült el a működést remélhetőleg újra keltő közösségi rendezvények, gasztronómiai foglalkozások befogadására alkalmas vázlatterv. Itt a vizuális elemek a régi arány rendszerekhez idomulnak, de új megfogalmazásban, a funkciót tartva szem előtt.
Végeredményben egy sokféle módon használható, tájba illő épületegyüttes került kialakításra, mely a helyiek tetszését is elnyerte, s reményt ad a terv jövőben történő megvalósításának is.



